KYK: Wat van swart rassisme, hè Danny K? | Netwerk24
14 Maart 2019 12:34
Lesego Tlhabi Foto: Twitter/ @CoconutKelz
'n Tranerige Kelz sê sy is hartseer omdat swart mense "nou hul enigste wit sanger" verloor het.
"Wat 'n vertroueskending, hoe onnodig!" sê sy en gee dan sommer 'n dwarsklap. "Jy kan nie spel nie, soos Helen (Zille, Wes-Kaapse premier) gesê het".
Sy sê sy weet nie hoekom Danny K, oftewel Daniel Koppel, sy mond uitspoel oor "wit bevoorregting" nie terwyl daar in werklikheid "swart bevoorregting" is.
"As jy daaroor dink – die swart middelklas is baie groter as die wit middelklas. Wel, in Soweto, nie in Suid-Afrika nie, want . . . Komaan."
Sy sê hy moet eerder op "swart rassisme" fokus:
"Hallo! EFF, BLF, ZCC. Lui enige van daai name 'n klokkie? Want hulle is superrassisties."
Sy sê Danny K moedig mense aan om te sê Zille is rassisties omdat sy nie met hom saamstem nie.
"Uhm, dit word 'n mening genoem, oukei? Dis 'n mening dat apartheid gebeur het, dis 'n mening dat daar wit bevoorregting is."
Danny K se twiet dat daar nie genoeg wit mense is wat rassisme uitwys nie, het wyd opslae gemaak op sosiale media.
Danny K Foto: Instagram/ dannyk23
"Ja, dit kan dalk ongemaklik wees en, ja, joune is dalk die enigste ongewilde mening, maar staan sterk en wees dapper. Ons kan nie langer stilbly nie," het hy getwiet.
In 'n daaropvolgende twiet sê hy hy is heeltemal verward oor die gebrek aan empatie onder baie wit Suid-Afrikaners.
"Jy hoef nie woke ('n term wat verwys na 'n bewustheid van maatskaplike ongeregtigheid, veral rassisme) te wees om te verstaan dat ons grotendeels die begunstigdes is van die marginalisering en uitsluiting van mense van kleur nie. Erken jou voorregte, waardeer dit en stuur dit aan."
Hierop het Adam Tas, oftewel Francois van der Merwe, Sondag getwiet "Loop k*k".
Zille het getwiet Danny moet spellesse neem, waarop hy geantwoord het sy ignoreer die kwessie waaroor hy praat.